OSNOVNA ŠKOLA MILANA LANGA

Langova 2

10432 Bregana

tel. 3375 – 396, 33 76 266

telefax: 33 24 443

ured@osmilanalanga.hr

http://os-mlanga-bregana.skole.hr

OIB: 43773677601

Broj računa: HR2524020061838000004

Bregana, 31. kolovoza 2024.

**IZVJEŠTAJ RAVNATELJA O RADU ŠKOLE**

**(školska godina 2023./2024.)**

Izvještaj obuhvaća razdoblje školske godjne 2023./2024. od rujna do kolovoza.

Održano je 12 sjednica Učiteljskog vijeća, 13 sjednica Razrednih vijeća, 3 sjednice Vijeća roditelja i 16 sjednica Školskog odbora. Svi pozivi i zapisnici sjednica Školskog odbora i Vijeća roditelja redovito su objavljivani na mrežnoj stranici škole, a svi zapisnici Učiteljskog vijeća i Razrednih vijeća nalaze se u školskoj arhivi (u papirnatom i digitalnom obliku — Teams).

Učenici i djelatnici škole sudjelovali su u raznim nacionalnim i medunarodnim projektima — Erasmus+, Imam stav, ICSE Science Factory, Fašnik, Europski dan jezika, Vode našeg zavičaja, Možemo to riješiti, Večer matematike, Ruksak pun kulture, Daj šapi glas...

Obilježili srno i neke prigodne dane – Dan kravate, Dan kruha, Dan ružičastih majica, Svjetski dan osoba s Down sindromom, Europski dan jezika, Međunarodni dan društvenih igara...

Bili srno domaćini naše tradicionalne Knedlijade i likerijade, županijske razine natjecanja Čitanjem do zvijezda te Županijskog natjecanja iz hrvatskog jezika. Također, po prvi smo put bili domaćini i Županijskog natjecanja iz šaha.

Organizirali smo mnoga natjecanja (kako ona u znanju i kreativnosti, tako i sportska) na školskoj razini, podosta učenika plasiralo se na županijsku razinu, a najuspješniji u ovoj školskoj godini bili su Tesa Ratešić koja se plasirala na državno natjecanje iz hrvatskog jezika (mentorica Marija Aščić), Dorotea Nider, Patricia Nider, Mihael Regović, Emma Antonia Setnik i Gabriela Tamajo sudjelovali su na državnoj smotri Građanskog odgoja i obrazovanja (mentorica Andreja Vlahović Gabriša), Patrik Petrić je osvojio 1. mjesto na Županijskom natjecanju iz matematike (mentorica Ivana Smolej Kolarek), Lena Virtas, Izabela Kramar i Patrik Petrić bili su treći u MAT-ligi (mentorica Ivana Smolej Kolarek), a vjeronaučna ekipa (Leon Smolej, Fran Dekalić i Nikola Žganjer s mentoricom Ksenijom Vilić) pobijedila je u kvizu „Pametna pitanja za pametne glave” te su osvojili nagradno putovanje u Rim. Ema Dujmović sudjelovala je na međunarodnom natjecanju u poznavanju kineskog jezika koje se održalo u Kini. Povodom Dana hrvatske knjige organizirali smo predstavljanje tiskanih slikovnica naših učenica, kao i tradicionalni kviz „Volim hrvatski“ za učenike sedmih razreda.

Učiteljica Valentina Martinček obnovila je svoje zvanje učiteljice-savjetnice.

Ove godine Nacionalne ispite po prvi su put pisali (uz osmaše) i učenici četvrtih razreda. Nastavljamo i dalje s Erasmus aktivnostima — ove godine po prvi put su mobilnost iskusili i učenici osmog razreda. Osim u inozemstvu bili smo ponovno brojni i na Novigradskom proljeću - Školi stvaralaštva za nadarene učenike. Volonteri su također bili aktivni sa svojim humanitarnim akcijama. Terenske nastave realizirane su sukladno mogućnostima i planu u Školskom kurikulumu, a lijepu suradnju i dalje ostvarujemo s institucijama u našem okruženju — POU Samobor (u suradnji s njima organizirali smo kino na otvorenom, kao i filmsku projekciju u školi), Gradskom knjižnicom, Samoborskim muzejom... Organizirali smo i pjesnički susret u našoj školi – „Stop nasilju“ u koji su se aktivno uključili članovi samoborskog ogranka Matice hrvatske.

U goste su nam stigli književnik Tomislav Beronić, znanstvenica Marinka Šimić, članice udruge Samoborske kralušice, kazališna družina „Lutonjica Toporko”, članovi Zagrebačkog speološkog saveza (projekt "Čisto podzemlje“) te učenici i djelatnici slovenske škole iz Komende (projekt „Čitanje ne poznaje granice“), Predavanje za djelatnike škole održali suz doktor znanosti Ivan Uldrijan te magistrica Adrijana Al Nidawi. I nadalje su se rado odazivali i mnogi roditelji kako bi učenicima u razredu predstavili svoja zanimanja. Nastavljena je prijateljska suradnja s I. OŠ Bjelovar (ove godine mi smo bili domaćini – posjetili su Grgosovu špilju i upoznali PŠ Noršić Selo).

Mnogobrojne novosti bile su vezane uz učenje slovenskog jezika u školi – uz postojeće grupe učenika, formirane su i dvije grupe odraslih polaznika, a organizirali smo i tradicionalni slovenski dolazak u školi (u goste nam je stigao slovenski veleposlanik u Zagrebu). Također, pokrenuita je suradnja i sa slovenskom putujućom knjižnicom pa svake prve srijede u mjesecu u dvorište naše škole pristiže – bibliobus. Sudjelovali smo na skupu škola u kojima se uči slovenski jezik koji je održan u Rijeci (OŠ Pećine).

U suradnji s Mirjanom Mahović Komljenović (djelatnicom porezne uprave) organizirali smo predavanja i radionice za učenike nižih razreda o financijskoj pismenosti. Nastavila se sjajna suradnja s mjesnim odborom – na našem školskom igralištu tijekom svibnja održane su sportske aktivnosti za djecu pod nazivom – Bregana se igra. Nastavljen je projekt Langovih dana u Bregani (u sklopu njih učitelj TZK Igor Kupres održao je predavanje vezano uz važnost kretanja i pravilne prehrane, a organizirali smo i Dan bez mobitela – mnogobrojne terenske nastave za učenike naše škole). Nastavili smo i s projektom „Čaj i keksi s pedagoškom službom i ravnateljem“ gdje su predstavnici Vijeća učenika iznosili svoje prijedloge za poboljšanja rada u školi. Osim Tima za kvalitetu formirali smo i školske timove djelatnika (svaki član Tima za kvalitetu voditelj je jednog tima) kako bismo i na taj način unaprijedili rad škole.

Škola je, kao i prijašnjih godina, bila iznimno otvorena prema medijima te su mnogobrojne televjzijske i radio ekipe pohodile našu školu kako bi snimile određeni prilog vezan uz obrazovanje. Tijekom godine pristigla je i vijest da nema više zapreka za realizaciju velikog projekta – dogradnju četiri učionice i izgradnju nove sportske dvorane. Dobivena je suglasnost Ministarstva, osigurana su financijska sredstva, projekt je spreman, slijedi javna nabava i odabir izvođača radova.

Na kraju, kao i uvijek, posebno želim istaknuti - zahvaljujem svim učenicima i djelatnicima škole koji su svojim doprinosom pomogli da mnogobrojne lijepe stvari iz Oš Milana Langa dopru do raznih dijelova Lijepe Naše (i šire!).

Još jednu izazovnu školsku godinu zajedničkim smo trudom i sinergijskim radom uspješno priveli kraju!

Igor Matijašić

ravnatelj OŠ Milana Langa (Bregana)